CELEX: 32013R0481
Language: lt
Date: 2013-05-24 00:00:00
Title: 2013 m. gegužės 24 d. Komisijos reglamentas (ES) Nr. 481/2013, kuriuo dėl pesticidų ir produktų derinių mėginių, kurie turi būti paimti ir ištirti Kroatijoje, skaičiaus įtraukimo iš dalies keičiamas Įgyvendinimo reglamentas (ES) Nr. 788/2012  Tekstas svarbus EEE

25.5.2013   
            
            
               LT
            
            
               Europos Sąjungos oficialusis leidinys
            
            
               L 139/5
            
         KOMISIJOS REGLAMENTAS (ES) Nr. 481/2013
   2013 m. gegužės 24 d.
   kuriuo dėl pesticidų ir produktų derinių mėginių, kurie turi būti paimti ir ištirti Kroatijoje, skaičiaus įtraukimo iš dalies keičiamas Įgyvendinimo reglamentas (ES) Nr. 788/2012
   (Tekstas svarbus EEE)
   EUROPOS KOMISIJA,
   atsižvelgdama į Kroatijos stojimo sutartį, ypač į jos 3 straipsnio 4 dalį,
   atsižvelgdama į Kroatijos stojimo aktą, ypač į jo 50 straipsnį,
   kadangi:
   
               (1)
            
            
               Kroatija turėtų įstoti į Sąjungą 2013 m. liepos 1 d.;
            
         
               (2)
            
            
               2012 m. rugpjūčio 31 d. Komisijos įgyvendinimo reglamento (ES) Nr. 788/2012 dėl 2013 m., 2014 m. ir 2015 m. suderintos daugiametės Sąjungos kontrolės programos, skirtos užtikrinti, kad nebūtų viršijama didžiausia leidžiamoji pesticidų likučių koncentracija augaliniuose ir gyvūniniuose maisto produktuose bei ant jų, ir įvertinti pesticidų likučių poveikį vartotojams (1), II priede nustatomas mėginių, kurie pagal to reglamento 1 straipsnį turi būti paimti ir ištirti kiekvienoje valstybėje narėje, skaičius;
            
         
               (3)
            
            
               atsižvelgiant į tai, kad pusės metų duomenys nebūtų visiškai palyginami su kitų valstybių narių per visus 2013 m. surinktais duomenimis, Kroatija turėtų dalyvauti suderintose daugiametėse Sąjungos programose nuo 2014 m. sausio mėn.;
            
         
               (4)
            
            
               todėl Įgyvendinimo reglamentas (ES) Nr. 788/2012 turėtų būti atitinkamai pakeistas,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 788/2012 II priedo 5 punkte po Vengrijai skirtos eilutės įterpiama ši eilutė:
   
      
                  „HR
               
               
                  12 (*)
                  15 (**)“
               
            
   2 straipsnis
   Šis reglamentas įsigalioja Kroatijos stojimo į Europos Sąjungą sutarties įsigaliojimo dieną.
   Jis taikomas nuo 2014 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 235, 2012 9 1, p. 8.